Klaus Hækkerup (S), 2006-02-01:
Jeg har fuld forståelse for, at der selvfølgelig skal foregå en ordentlig planlægning, undersøgelse af projekterne og prioritering i staten.
Det er i øvrigt et synspunkt, jeg er blevet angrebet for af en af transportministerens partifæller i Gørløse.
Og det er netop Gørløse omfartsvej, som er den konkrete anledning til at rejse det her spørgsmål.
Jeg vil godt bede ministeren om at forstå, at vi taler om borgere, der er flyttet ind i huse bygget tæt op ad den nuværende vej – et byggeri, der er gennemført, og en indflytning, der er sket, under den klare forudsætning, at Frederiksborg Amt ville etablere omfartsvejen.
Nu nedlægges Frederiksborg Amt altså, og spørgsmålet er, hvad der sker med vejprojektet.
Jeg er glad for, at ministeren giver et tilsagn om, at man vil arbejde hurtigt med sagen.
Det synes jeg vi skylder de borgere, der er flyttet ind i tillid til, at vejen kom.
Altså, der er veje, hvor man har sagt, at dem ønsker man, og så har man sådan set ikke sagt andet; det er én type projekt.
Så er der veje, hvor man er godt i gang, det drejer sig f.eks. om Gørløse omfartsvej, men også om Slagelse omfartsvej, Vandel-Bredsten og Sunds omfartsvej.
Og der har jeg en forestilling om, at jeg meget hurtigt vil tage kontakt til forligspartierne i Folketinget for netop at behandle disse fire projekter adskilt, for det er dér, der er foretaget en investering.
Så det er noget, der vil foregå i løbet af denne måned; der vil jeg være i gang med den proces og kan melde tilbage til de respektive.
Men der skal ikke være tvivl om, at jeg gør det så hurtigt som overhovedet muligt.
Men også her sker der en opdeling i de projekter, der er i gang, om jeg så må sige, og de vil blive behandlet væsentlig hurtigere i den politiske del af behandlingen.
Det ligger jo sådan, at staten overtager bestyrelsen af en række veje i forbindelse med kommunalreformen.
Det har hidtil været uafklaret, hvornår man kunne forvente der blev igangsat anlægsarbejder eller foretaget initiativer, truffet beslutninger om de pågældende vejstrækninger, som staten overtager.
Jeg stillede i begyndelsen af januar, den 6. januar, et spørgsmål til transport- og energiministeren om, hvilke vejstrækninger der er tale om at staten overtager.
Jeg har fået et svar her den 31. januar, hvori der nævnes ti forskellige projekter, der, om jeg så må sige, ligger på tegnebrættet, og hvor en VVM-undersøgelse forventes afsluttet inden for det førstkommende eller de førstkommende 2 år eller er afsluttet.
Og så er der tre projekter, som staten har besluttet at engagere sig i, bl.a. motorvejen til Sønderjylland.
Det, jeg gerne ville spørge om, er: Hvornår kan de pågældende borgere, der er berørt af de ti anlægsprojekter, der er nævnt i besvarelsen af spørgsmålet, forvente, at der foreligger en beslutning fra statens side om, hvilke projekter man i det hele taget ønsker at fremme, og hvornår projekterne kan forventes iværksat?
Jeg har også meget stor forståelse for, at der er behov for en afklaring, det siger sig selv.
Men jeg tror også, at hr. Hækkerup har forståelse for, at staten ikke bare uden videre kan give grønt lys for en masse projekter, som amterne gennem årene har ønsket gennemført, men som ikke vil kunne afsluttes inden den 1. januar 2007, når vi overtager ansvaret.
Den proces, vi er i gang med i øjeblikket, er at skabe os et overblik over relevante amtslige projekter.
Det er et arbejde, som jeg prioriterer højt, og jeg forventer i løbet af forholdsvis kort tid, det er inden for få måneder, at have dannet mig et overblik over de oplysninger, som vi har modtaget fra amterne om projekterne vedrørende trafiktal, økonomi og alle de tal, der skal danne baggrund for, at vi kan foretage en vurdering.
For det er jo selvfølgelig forudsætningen for, at der kan ske noget konkret, og for, at jeg kan udtale mig konkret om det også her i spørgetiden.
Jeg skal ikke skjule, at jeg i den forbindelse særlig er opmærksom på de projekter, som amterne allerede har afholdt betydelige udgifter til, det siger sig selv, eller hvor amterne i år har ønsket at anvende betydelige midler.
Men det er altså et samlet overblik, vi forsøger at skabe os, det er jo en meget stor proces, vi skal igennem, og der er tale om meget, meget store beløb.
Vi ved selvfølgelig, hvilke projekter der er tale om, men vi skal ned i detaljerne omkring hvert projekt, og det tager tid.
Det hilser jeg med stor tilfredshed, det var formålet med mit spørgsmål, og jeg vil med interesse følge den videre udvikling i sagen.
Jeg vil sådan set slutte af med at spørge ministeren om, hvornår vi kan forvente at der bliver indkaldt til møde.
Og jeg går i gang ganske hurtigt med den proces.
Hermed sluttede spørgsmålet.
Som det fremgår også af den skriftlige begrundelse er sagen jo den, at der har været givet tidligere tilsagn fra transport- og energiministeren om, at han godt ville medvirke til, at man fremmede projektet om en ny fast forbindelse over eller under Roskilde Fjord oppe ved Frederikssund.
Det fremgår også af pressen, at ministeriet sådan set bare ventede på en henvendelse fra Frederiksborg Amt, for at de kunne tage stilling.
Når pressen så har henvendt sig til amtsborgmesteren i Frederiksborg Amt, mente Frederiksborg Amt sådan set, at de havde sendt den henvendelse, der skulle til, for at man kunne komme videre.
Det, der er kernen i problemet her, er, at man gerne vil lave en VVM-undersøgelse, altså en miljøundersøgelse, og at en sådan undersøgelse vil strække sig over indeværende år og næste år.
Til næste år er staten vejbestyrelsesmyndighed for området, og det har kun mening at iværksætte miljøundersøgelsen, hvis staten vedstår, at den så vil fuldføre den, når staten overtager strækningen som vejbestyrelse.
Jeg er bekendt med, at amtsborgmesteren – måske foranlediget af debatten og spørgsmålet her i dag – har skrevet til transport- og energiministeren den 27. januar og foreslået, at man begynder at se på sagen.
Transport- og Energiministeriet har på den baggrund bl.a. derfor været repræsenteret i en arbejdsgruppe, der har stået bag den gennemførte idékonkurrence om mulige løsningsmodeller.
Så vi har altså været aktive i sagen.
Samtidig gav ministeriet sidste år tilsagn om at stille midler til rådighed for en undersøgelse af grundlaget for at gennemføre et af projekterne som et OPP-projekt
Så langt er vi altså kommet.
Ved kommunalreformen sker der imidlertid det, at Rute 53 bliver en statsvej, og at ansvaret for at forholde sig til problemstillingen vedrørende den eksisterende fjordforbindelse dermed overgår til staten fra næste år, som hr. Klaus Hækkerup helt klart sagde.
Det konkrete ønske i amtet om igangsættelse af en VVM-undersøgelse har gennem noget tid været drøftet med amtet, som det faktisk også fremgår af hr. Klaus Hækkerups spørgsmål.
På baggrund af hr. Klaus Hækkerups spørgsmål og på baggrund af henvendelsen fra amtet, som der refereres til, må jeg sige, at jeg har fuld forståelse for amtets situation, og jeg vil nu tage initiativ til en drøftelse med partierne bag den store kommunalreform om muligheden for, at amtet i år igangsætter en VVM-redegørelse, som efter kommunalreformens ikrafttrædelse den 1. januar 2007 kan færdiggøres af staten og dermed imødekomme hr. Klaus Hækkerups ønske.
Når VVM-redegørelsen foreligger, vil der være skabt et beslutningsgrundlag, som vi kan inddrage i prioriteringen af fremtidige anlægsinvesteringer på statsvejene, som vi gør med alle andre projekter også.
»Kan ministeren oplyse, hvorfor det ikke er lykkedes Frederiksborg Amt at få en garanti fra staten om overtagelse af VVM-rapporten, når amtet nedlægges den 1. januar 2007?«
Skriftlig begrundelse
Det fremgår af Frederiksborg Amts Avis fra den 20. januar 2006, at det ikke er lykkedes
Frederiksborg Amt at få en garanti fra staten om overtagelse af VVM-rapporten, når amtet nedlægges den 1. januar 2007
Fra den dato overtager staten nemlig ansvaret for Kronprins Frederiks Bro og en ny fjordforbindelse, så det ville være naturligt med en statslig tilkendegivelse.
Frederiksborg Amt har planlagt at følge de nuværende forundersøgelser af en fjordforbindelse op med en egentlig VVM-undersøgelse, som skulle påbegyndes i år, og som i givet fald skulle færdiggøres af staten, da denne overtager ansvaret for fjordforbindelsen den 1. januar 2007.
Hvis staten imidlertid ikke vil overtage VVM-undersøgelsen og engagere sig i arbejdet hermed i indeværende år, giver det ingen mening, at Frederiksborg Amt igangsætter undersøgelsen nu, og arbejdet vil blive forsinket – måske i flere år.